घर में घुसकर कुत्ते को मारने का आरोप लगा, माफिया के खिलाफ कार्रवाई की तो डिमोशन हुआ
'He was accused of killing a dog by entering the house, took action against the mafia and got demotion' अतीक को उम्रकैद दिलाने वाले पुलिस ऑफिसर से बातचीत IPS बोले- 'घर में घुसकर कुत्ते को मारने का आरोप लगा, माफिया के खिलाफ कार्रवाई की तो मिला डिमोशन'
"मैं उमेश पाल अपहरण मामले में पहली बार अतीक के घर दबिश देने पहुंचा। मेरे साथ 50 पुलिसकर्मी थे। हम घर के अंदर जैसे ही घुसे अतीक के पिता हाजी फिरोज ने हमें रोक लिया। जोर-जोर से चिल्लाने लगे - तुम लोगों पर कयामत आने वाली है, जो यहां आए हो। फिरोज चीख रहे थे। हमारी टीम उनके घर की अलमारियां खंगाल रही थी।"
"हम अतीक के बेडरूम के बगल वाले कमरे में थे। वहीं, एक अलमारी में हमें बंदूक मिली। उसमें 40 कारतूस लोड थे। इस कार्रवाई के बाद अतीक पर शिंकजा कसने लगा। UP की अलग-अलग जगहों पर उसे पकड़ने के लिए टीमें दबिश देने लगीं। अतीक चारों तरफ से घिरने लगा, तो उसे बचाने वालों ने मुझे जांच बंद करने के लिए 20 से 25 लाख रुपए का लालच दिया।" 
अतीक के खिलाफ दर्ज 101 मुकदमों में उसे किसी भी केस में सजा नहीं हुई। 28 मार्च को पहली बार उसे उम्रकैद हुई, तो हर तरफ SI कृष्ण कुमार मिश्रा की वाहवाही होने लगी। साल 2007 में कृष्ण कुमार ने ही उमेश पाल अपहरण मामले की जांच की थी।
अतीक जब जेल में था, तो वह उसका बयान लेने सलाखों के पीछे तक पहुंच गए। पॉलिटिशियन से गैंगस्टर बने अतीक को पहली सजा दिलाने वाले पुलिस ऑफिसर कृष्ण कुमार को क्या-क्या झेलना पड़ा। कैसे अतीक को बचाने के लिए उसके करीबियों ने उन्हें लालच दी। ये सब कुछ खुद उन्होंने ने हमें बताया।
अतीक की कोठी पर 4 AK-47, 60 पुलिसकर्मियों के साथ मारी रेड 
जून 2007 में उमेश पाल अपहरण का मुकदमा दर्ज हुआ। सबको पता था कि किडनैपिंग के पीछे अतीक का ही हाथ है। इसलिए पूरा पुलिस महकमा इस केस को हैंडल करने के लिए किसी तेज-तर्रार ऑफिसर की तलाश में जुट गया।
कृष्ण कुमार कहते हैं, “किडनैपिंग केस की जांच मुझे मिली। विभाग ने मुझे राजरूपपुर में SO के पद पर तैनात कर दिया। मैं पहली ही कार्रवाई में 4 AK-47, एक कप्तान और 50 से 60 पुलिसवालों को लेकर अतीक के घर पहुंचा था।"
“दिसंबर 2007 में मैंने उमेश पाल किडनैपिंग केस में चार्जशीट दाखिल की। इस दौरान मैंने अतीक और उसके भाई अशरफ पर गैंगस्टर एक्ट लगाया। मैं एक के बाद एक अतीक पर शिकंजा कस रहा था। दूसरी तरफ से अतीक अपनी स्टाइल से मुझ तक अपनी बात पहुंचा रहा था। मैं ज्यादा तफ्तीश न करूं, इसके लिए मुझे हर दिन फोन पर लाखों रुपए का ऑफर मिलने लगा।"
सत्ताधारी मंत्री भी अतीक को बचाने के लिए फोन करते थे
SI कृष्ण कुमार कहते हैं, "जांच तेज हुई तो अतीक को बचाने के लिए उसके गुर्गों के अलावा कई सत्ताधारी नेता भी जुट गए। उस समय कौशांबी के एक सत्ताधारी मंत्री थे। मैं उनका नाम नहीं लेना चाहता। उनके बड़े भाई मेरे पास आते थे। जांच बंद करने के लिए मुंह मांगी रकम देने का ऑफर दिया करते थे। इन सब के बावजूद मैं अपने काम से पीछे नहीं हटा।"
"दिसंबर 2007 या जनवरी 2008 का महीना था। अतीक पर मैंने गैंगस्टर एक्ट के तहत मुकदमा दर्ज करवाया। इसकी जांच IO नारायण सिंह परिहार को मिली। मामले की विवेचना के दौरान अतीक के उन करीबियों का नाम भी सामने आया जो उसे पर्दे के पीछे से बचा रहे थे।"
SI एनएस परिहार ने गैंगस्टर एक्ट में अतीक की प्रॉपर्टी को कुर्क करना शुरू किया। एक के बाद एक कड़ी कार्रवाई होने पर अतीक के गुर्गों ने उन्हें धमकी देना शुरू किया। यहां तक उन्हें रेप के मामले में फंसाने की धमकी दी गई। लगातार मिल रही धमकियों के बावजूद परिहार ने हाईकोर्ट के नाम एक लेटर लिखा। उसमें लिखा था- अगर किसी सड़क हादसे में भी उनकी मौत होती है, तो इसका जिम्मेदार सिर्फ और सिर्फ अतीक अहमद होगा।
घर में घुसकर कुत्ते को मारने का लगाया आरोप 
अतीक खुद को बचाने के लिए भागा-भागा फिर रहा था। जब उसे लगा कि उसका बचना मुश्किल है, तो उसने SI कृष्ण कुमार के खिलाफ एक चाल चली। कृष्ण कुमार कहते हैं, "अतीक जितना चालाक है, उससे कहीं ज्यादा उसका क्रिमिनल माइंड चलता है। मैंने उसके गुर्गों की बात नहीं मानी, तो वह मेरे खिलाफ साजिश रचने लगा।" 
"एक दिन अतीक का कुत्ता बीमारी से मर गया। कुत्ते की मौत के बाद उसने उसको गोली मरवा दी। फिर हाईकोर्ट में केस किया कि मामले की जांच कर रहे केके मिश्रा ने मेरे घर में दबिश दी थी और कुछ न मिलने पर मेरे कुत्ते की गोली मारकर हत्या कर दी। मजे की बात ये रही कि उसकी शिकायत में जिन तारीखों का जिक्र था। उन-उन दिनों में मैं छुट्टी पर बाहर गया हुआ था। इसी आधार पर कोर्ट ने मेरे खिलाफ सभी आरोपों को खारिज कर दिया।"
“उमेश पाल किडनैपिंग केस में उसे गिरफ्तार कर लिया गया, तो मैं जेल में उसका बयान लेने जाता था। जेल में जब अतीक से कुछ पूछता तो वह कहता - जो तुम्हारे अधिकारी ने कहा है, उसे मेरे बयान में दर्ज कर लो। सत्ता बदलते ही सरकार ये मुकदमा वापस ले लेगी।”
अतीक के घर कुर्की में 15 ट्रक सामान निकला
अतीक को बचाने के लिए उसके पिता हाजी फिरोज ने भी एड़ी चोटी का जोर लगा दिया। उन दिनों जिला कोर्ट के जज आदिब शमीम ने अतीक की प्रॉपर्टी को कुर्क करने का ऑर्डर दिया था। कुर्की की कार्रवाई करने ऑफिसर कृष्ण कुमार अतीक के घर फोर्स लेकर पहुंचे, तो हाजी फिरोज भड़क गए। पुलिस को खूब भला-बुरा सुनाया।
कृष्ण कुमार कहते हैं, "सुबह 11 बजे हमें कुर्की का ऑर्डर मिला। कोई और काउंटर में ऑर्डर न आए इसलिए हमने दोपहर 2 बजे से ही कुर्की शुरू कर दी। कार्रवाई होते-होते शाम हो गई। इस पर हाजी फिरोज गुस्सा गए, उन्होंने पुलिस पर आरोप लगाया कि आप लोग रात में भी कुर्की कर रहे हैं। ये तो कानून का उल्लंघन है। तब मैंने उनसे कहा कि यहां जनरेटर लगाकर लाइट में कुर्की की जा रही है और सब कुछ मीडिया के सामने हो रहा है। इसमें गलत क्या है। मेरी बात सुनकर वे चुपचाप वहां से चले गए। उस दिन कुर्की की कार्रवाई में 15 ट्रक सामान आया था।" 
अतीक पर कार्रवाई के बदले मिला डिमोशन
SI कृष्ण कुमार ने बताया कि अतीक के खिलाफ कड़ी कार्रवाई करने पर मुझे सर्विस में डिमोशन भी झेलना पड़ा। कुर्की के कुछ दिन बाद इलाहाबाद के SP बदल दिए गए। नए कप्तान साहब ने हमें बुलाया और कहा कि आप अतीक के घर जाकर दरवाजा उखाड़ते हैं। चीजें खराब करते हैं। ऐसा नहीं करना चाहिए...वह सांसद हैं। उनके हाव-भाव से लगा कि वे मेरी जांच से खुश नहीं थे। यहां तक कि उन्होंने मेरा डिमोशन कर मुझे धूमनगंज थाने भेज दिया।
"इन 17 वर्षों में मेरे पास कई थ्रेट कॉल्स भी आईं। फोन पर कहा गया कि अतीक के शूटर्स आपको फॉलो कर रहे हैं। बचकर रहिए। मैं रिप्लाई में यही कहता कि शूटरों को पीछा करने दीजिए। मैं भी पूरे इंतजाम से चल रहा हूं। आज तक मुझ पर किसी ने हमला नहीं किया।"
आप अतीक अहमद से जुड़ी ये खबरें भी पढ़ें...
उमेश पाल हत्याकांड के आरोपी माफिया अतीक अहमद को मंगलवार को कोर्ट में पेश किया गया। गुजरात की साबरमती जेल से प्रयागराज की नैनी जेल के 1300 किलोमीटर के सफर को पूरा करने में 23 घंटे 45 मिनट लगे। ये सफर आसान नहीं था। खासकर उस ड्राइवर के लिए, जो अतीक की गाड़ी चला रहा था। मीडिया की गाड़ियां लगातार ओवरटेक कर रही थीं। कैमरे का फोकस सीधे ड्राइवर पर था। शिवपुरी में अचानक सामने आई गाय ने ड्राइवर का हलक सुखा दिया।
दैनिक भास्कर की टीम इस वक्त प्रयागराज में मौजूद है। अतीक की गाड़ी चलाकर गुजरात से प्रयागराज लेकर आए परशुराम किसी हीरो से कम नहीं। गाड़ी में उस वक्त क्या बात हो रही थी? आखिर उन्होंने मीडिया की गाड़ी चला रहे ड्राइवरों से क्यों कहा कि तुम लोग एक्सीडेंट करवाओगे? अतीक को क्यों कहना पड़ा कि गाड़ी धीरे चलाओ? पढ़ें पूरी खबर...
उमेश पाल मर्डर केस का आरोपी गैंगस्टर अतीक अहमद प्रयागराज की नैनी सेंट्रल जेल पहुंच गया है। बरेली जेल से उसके भाई अशरफ को भी यहां लाया गया है। अतीक का बेटा अली अहमद पहले से ही इस जेल में बंद है। जेल प्रशासन ने तय किया है कि मंगलवार को कोर्ट में अतीक की पेशी से पहले इन तीनों की मुलाकात न हो पाए। जेल की सुरक्षा पहले से बढ़ा दी गई है। अतीक के लिए जेल के अंदर एक हाई-सिक्योरिटी बैरक बनाई गई है। 16 नए CCTV लगाए गए हैं।
दैनिक भास्कर की टीम इस वक्त नैनी सेंट्रल जेल पहुंची। अतीक की सुरक्षा में कौन से अधिकारी लगाए गए हैं, सुरक्षा में क्या बदलाव किया गया है, बेटे और भाई से मुलाकात न हो इसकी क्या वजह है जैसे तमाम सवालों के जवाब आइए जानते हैं। पूरी खबर पढ़ें...
यूपी STF के अफसर और 30 हथियारबंद जवान अहमदाबाद पहुंचे और शाम 4 बजे तक गुजरात पुलिस से अतीक की कस्टडी ली। 5 बजकर 44 मिनट पर अतीक को साबरमती जेल से बाहर लाया गया और वैन में बैठा दिया गया। इस दौरान मीडिया से बातचीत में उसने कहा, 'यूपी STF मेरी हत्या कर देगी।'
भास्कर के 2 रिपोर्टर चेतन पुरोहित और कमल परमार अहमदाबाद से प्रयागराज तक पूरे सफर को फॉलो कर रहे थे। उन्होंने बताया कि सुबह 7 बजे के आसपास जब काफिला MP के शिवपुरी में रोका गया तो अतीक को भी बाहर उतारा गया। उससे पूछा गया कि क्या आपको डर लग रहा है, तो गैंगस्टर बोला- किस बात का डर। पढ़ें पूरी खबर...
गैंगस्टर अतीक अहमद को गुजरात जेल से उत्तर प्रदेश लाने की तैयारी है। उत्तर प्रदेश पुलिस रविवार को अहमदाबाद की साबरमती जेल पहुंच गई है। अतीक को जबरन वसूली और दंगा भड़काने के केस में प्रयागराज की कोर्ट में पेश होना है। इसके लिए यूपी पुलिस अहमदाबाद पहुंची है। अतीक का नाम उमेश पाल की हत्या में भी शामिल है। पूरी खबर पढ़ें...